# Zápisnica zo stretnutia s občanmi

Dátum: 22.10.2017

Začiatok: 15:15

Prítomní zástupcovia obce: Starosta – p. Miroslav Čerňanec, L. Baroš, M. Michalec, R. Gabaj, R. Hollý, M. Gazdík

Počet zúčastnených občanov: 6

Starosta uvítal občanov a oboznámil ich s priebehom stretnutia. Na začiatok vyzval občanov, aby sa aktívne zapájali do života obce svojimi nápadmi.

Program stretnutia:

1. Odpadové hospodárstvo
2. Budova bývalého zdravotného strediska
3. Miestne komunikácie
4. Projekty obce

## Odpadové hospodárstvo

Na začiatok starosta oboznámil prítomných o tom, že by obec nemala spolufinancovať odpadové hospodárstvo a apeloval na aktívnejšiu separáciu odpadu. Ďalej informoval o nakladaní s drobným stavebným odpadom (DSO) podľa platného VZN. Nakladanie s DSO sa bude riešiť aj na najbližšom zastupiteľstve.

Elektroodpad by mali občania nosiť do plecháča za hasičskou zbrojnicou. Kľúče sú na obecnom úrade.

Pre bioodpad sú zabezpečené 2 veľké kontajnery pri bývalej budove cirkevnej školy.

V. Bielik upozornil na 2 čierne skládky v Dolinkách. Ďalej upozornil na nevhodné miesto skladovania drevného odpadu určeného na štiepkovanie.

P. Čmelo upozornil na skládku na dolňanských lúkach. Starosta informoval, že občania z dolného konca už raz dostali upozornenie. Starosta prisľúbil, že bude tento problém opäť riešiť.

## Budova bývalého zdravotného strediska

Starosta objasnil občanom, ako obec prišla k pozemku na ktorom stojí bývalé zdravotné stredisko. Ďalej informoval o tom, že z bývalého zdravotného strediska budú nájomné byty. Túto rekonštrukciu zabezpečí firma, ktorej sa budova predala cez verejnú obchodnú súťaž. Po kolaudácii obec odkúpi na základe zmluvy zrekonštruovanú budovu do svojho vlastníctva. Na financovanie rekonštrukcie bude použitý Štátny fond rozvoja bývania.

## Miestne komunikácie

Starosta informoval, že obec dala vypracovať geometrické plány na miestne komunikácie. Takto sa preniesli miestne komunikácie na list vlastníctva obce Fačkov. Momentálne nie sú možnosti pre obec, aby mohla využiť financovanie opravy miestnych komunikácii z eurofondov. Momentálne obec nemá finančné prostriedky na ďalšie rekonštrukcie ciest.

L. Balvan navrhol doplniť zrkadlo na stĺp pri hlavnej ceste oproti ich uličke.

V. Bielik upozornil na rýchlo jazdiace vozidlá Štátnych lesov dole Suchým.

P. Labuda upozornil na strom, ktorý by bolo vhodné orezať.

## Projekty obce

Starosta ďalej informoval o projektoch, na ktoré sa snaží obec získať peniaze z eurofondov, ale taktiež i na projekty, ktoré obec rieši z vlastných zdrojov.

Projekty:

* Oddychová zóna + náučných chodník (projekt zatiaľ získal kladné hodnotenie pri jeho posudzovaní)
* Projekt na rekonštrukciu chodníka v obci pri ceste 1/64 ( projekt podaný )
* Projekt zateplenia budovy OÚ (projekt podaný)
* Oprava hasičskej zbrojnice (projekt podaný)
* Čistička odpadových vôd pre budovu Základnej školy a jedálne (projekt vo fáze získavania stavebného povolenia) – vlastné zdroje

## Diskusia

L. Balvan informoval o činnosti miestnej akčnej skupiny, v ktorej sa angažuje.

V. Bielik upozornil na devastáciu objektov na futbalovom ihrisku

V. Bielik upozornil na parkovanie pri obecnom úrade, ktoré sa nevyužíva v zmysle jeho určenia, ale parkujú na ňom súkromné vozidlá.

Koniec: 17:00

Zapísal: L. Baroš